CELEX: 52010SC0746
Language: sl
Date: 2010-06-15
Title: Predlog sklep Sveta o obstoju čezmernega primanjkljaja na Finskem

SL

SL        SL
 ---pagebreak---      EVROPSKA KOMISIJA

                                   Bruselj, 15.6.2010
                                   SEC(2010) 746 konč.

                         Predlog

                     SKLEP SVETA

      o obstoju čezmernega primanjkljaja na Finskem

SL                                                       SL
 ---pagebreak---                                  OBRAZLOŽITVENI MEMORANDUM

     1.      UPORABA PAKTA ZA STABILNOST IN RAST V SEDANJIH KRIZNIH RAZMERAH

     Trenutno se številne države EU soočajo z javnofinančnim primanjkljajem, ki presega
     referenčno vrednost 3 % BDP, določeno v Pogodbi. Pogosto izrazito povečanje primanjkljaja
     in dolga je treba obravnavati ob upoštevanju doslej najhujše svetovne finančne krize in upada
     gospodarske rasti v obdobju 2008/2009. Pri tem je pomembnih več dejavnikov. Prvič, upad
     gospodarske rasti povzroča zmanjševanje davčnih prihodkov in povečevanje odhodkov za
     socialne prejemke (npr. nadomestila za brezposelnost). Drugič, Komisija se zaveda, da so v
     sedanjih izrednih gospodarskih razmerah proračunske politike pomembne, zato je novembra
     2008 v evropskem načrtu za oživitev gospodarstva, ki ga je decembra potrdil Evropski svet,
     predlagala fiskalno spodbudo. Načrt podrobno pojasnjuje, da bi morala biti spodbuda
     pravočasna, ciljno usmerjena in začasna ter prilagojena vzdržnosti javnih financ posameznih
     držav članic in njihovemu konkurenčnemu položaju ter da bi se morala po izboljšanju
     gospodarskega položaja opustiti. Več držav je sprejelo tudi ukrepe za stabilizacijo finančnega
     sektorja, od katerih nekateri vplivajo na višino dolga ali pomenijo tveganje večjega
     primanjkljaja in dolga v prihodnosti, čeprav bi se del stroškov državne podpore v prihodnosti
     lahko povrnil.

     V skladu s Paktom za stabilnost in rast mora Komisija začeti postopek v zvezi s čezmernim
     primanjkljajem, če primanjkljaj države članice preseže referenčno vrednost 3 % BDP. Namen
     sprememb Pakta za stabilnost in rast, uvedenih leta 2005, je bil zagotoviti, da se v vseh fazah
     postopka v zvezi s čezmernim primanjkljajem v celoti upošteva gospodarsko in proračunsko
     ozadje. Na ta način Pakt za stabilnost in rast zagotavlja okvir, ki podpira vladne politike za
     hitro ponovno vzpostavitev trdnega proračunskega stanja, pri tem pa upošteva gospodarske
     razmere in tako zagotavlja dolgoročno vzdržnost javnih financ.

     2.      DOSEDANJE FAZE V POSTOPKU V ZVEZI S ČEZMERNIM PRIMANJKLJAJEM

     Člen 126 Pogodbe o delovanju Evropske unije določa postopek v zvezi s čezmernim
     primanjkljajem. Nadalje je opredeljen v Uredbi Sveta (ES) št. 1467/97 o pospešitvi in
     razjasnitvi izvajanja postopka v zvezi s čezmernim primanjkljajem1, ki je del Pakta za
     stabilnost in rast.

     V skladu s členom 126(2) Pogodbe mora Komisija spremljati upoštevanje proračunske
     discipline na podlagi dveh meril: (a) ali razmerje med načrtovanim ali dejanskim
     javnofinančnim primanjkljajem in bruto domačim proizvodom (BDP) presega referenčno
     vrednost 3 % (razen če se ni to razmerje znatno in stalno zmanjševalo ter doseglo ravni blizu
     referenčne vrednosti oziroma če ni preseganje referenčne vrednosti le izjemno in začasno,
     razmerje pa ostaja blizu referenčne vrednosti); ter (b) ali razmerje med javnim dolgom in
     BDP presega referenčno vrednost 60 % (razen če se razmerje ne znižuje zadosti in ne
     približuje dovolj hitro referenčni vrednosti).

     1
            UL L 209, 2.8.1997, str. 6. V poročilu so upoštevane tudi „Specifikacije izvajanja Pakta za stabilnost in
            rast ter smernice za obliko in vsebino programov za stabilnost in konvergenčnih programov“, ki jih je
            10. novembra 2009       potrdil   Svet    Ecofin    in     so   na     voljo     na    spletni    strani:
            http://ec.europa.eu/economy_finance/sgp/legal_texts/index_en.htm.

SL                                                         2                                                            SL
 ---pagebreak---      V skladu s členom 126(3) mora Komisija pripraviti poročilo, če država članica ne izpolnjuje
     zahtev enega ali obeh navedenih meril. To poročilo mora upoštevati „tudi, ali javnofinančni
     primanjkljaj presega državne investicijske odhodke, in vse druge pomembne dejavnike, tudi
     srednjeročno gospodarsko in proračunsko stanje države članice“.

     Komisija je 12. maja 2010 na podlagi podatkov, ki so jih aprila 2010 predložili finski organi2,
     ter ob upoštevanju napovedi služb Komisije iz pomladi 2010 sprejela poročilo za Finsko v
     skladu s členom 126(3)3.

     Ekonomsko-finančni odbor je nato [27. maja 2010] v skladu s členom 126(4) pripravil mnenje
     o poročilu Komisije.

     3.      OBSTOJ ČEZMERNEGA PRIMANJKLJAJA

     Po podatkih iz obvestila o postopku v zvezi s čezmernim primanjkljajem se načrtuje, da bo
     javnofinančni primanjkljaj Finske v letu 2010 dosegel 4,1 % BDP in tako presegel referenčno
     vrednost 3 % BDP. Komisija je v poročilu po členu 126(3) menila, da načrtovani primanjkljaj
     ni bil blizu referenčne vrednosti 3 % BDP. Tretji rebalans proračuna, ki ga je ministrstvo za
     finance parlamentu predložilo 14. maja 2010, nakazuje, da bi lahko bili davčni prihodki v letu
     2010 za 0,5 % BDP višji od pričakovanih, zlasti zaradi večjih prihodkov iz davkov na
     prihodke pravnih oseb. To kaže na tveganje, da so trenutne napovedi glede javnih financ
     ocenjene prenizko, vendar ker te napovedi niso bile celovito posodobljene, načrtovani
     primanjkljaj za leto 2010 ni bil uradno spremenjen, trenutna ocena pa tako ostaja veljavna.
     Načrtovano preseganje referenčne vrednosti lahko velja za izjemno v smislu Pogodbe ter
     Pakta za stabilnost in rast. Dejansko izhaja iz resnega upada gospodarske rasti v smislu
     Pogodbe ter Pakta za stabilnost in rast ter ukrepov spodbud, ki so bili v skladu z evropskim
     načrtom za oživitev gospodarstva sprejeti kot odgovor na upad gospodarske rasti. Po napovedi
     služb Komisije iz pomladi 2010 naj bi se realni BDP po zmanjšanju za 7,8 % v letu 2009 v
     letu 2010 povečal za 1,4 %. Poleg tega je mogoče oceniti, da je načrtovano preseganje
     referenčne vrednosti začasno. Po napovedi služb Komisije iz pomladi 2010 bo primanjkljaj v
     letu 2011 ob podpori napovedane oživitve gospodarstva padel pod referenčno vrednost.
     Merilo glede primanjkljaja, določeno v Pogodbi, ni izpolnjeno.

     Po podatkih iz obvestila o postopku v zvezi s čezmernim primanjkljajem bo bruto javni dolg v
     letu 2010 znašal 49,9 % BDP in tako ostal pod referenčno vrednostjo 60 % BDP. V skladu z
     napovedjo služb Komisije iz pomladi 2010 bo razmerje dolga do BDP v letu 2010 znašalo
     50,5 %, v letu 2011 pa se bo povečalo na 54,9 % BDP. Merilo glede dolga, določeno v
     Pogodbi, je izpolnjeno.

     V skladu z določbami Pogodbe ter Pakta za stabilnost in rast je Komisija v svojem poročilu
     analizirala tudi „pomembne dejavnike“. V skladu s Paktom za stabilnost in rast se ti dejavniki
     v fazah, ki vodijo do odločitve o obstoju čezmernega primanjkljaja, lahko upoštevajo le, če

     2
            V skladu z Uredbo Sveta (ES) št. 479/2009 morajo države članice dvakrat letno poročati Komisiji o
            višini svojega načrtovanega in dejanskega javnofinančnega primanjkljaja in javnega dolga. Najnovejše
            obvestilo Finske je na voljo na spletni strani:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            Vsi dokumenti za Finsko, povezani s postopkom v zvezi s čezmernim primanjkljajem, so na voljo na
            spletni strani:
            http://ec.europa.eu/economy_finance/sgp/deficit/countries/index_en.htm.

SL                                                        3                                                            SL
 ---pagebreak---      primanjkljaj izpolnjuje dvojni pogoj, da ostaja blizu referenčne vrednosti in da je referenčna
     vrednost presežena začasno. V primeru Finske dvojni pogoj ni izpolnjen. Če pomembne
     dejavnike v tem primeru obravnavamo neodvisno od dvojnega pogoja, so na podlagi dobrih
     rezultatov finske fiskalne politike v celoti gledano sorazmerno ugodni.

     Mnenje Ekonomsko-finančnega odbora v skladu s členom 126(4) Pogodbe je skladno z oceno
     poročila Komisije po členu 126(3).

     Komisija na podlagi svojega poročila po členu 126(3) in mnenja Ekonomsko-finančnega
     odbora po členu 126(4) meni, da na Finskem obstaja čezmerni primanjkljaj. To mnenje, ki ga
     je Komisija sprejela [15. junija 2010], se naslovi na Svet v skladu s členom 126(5). Komisija
     Svetu predlaga, naj odloči o tej zadevi v skladu s členom 126(6). Komisija poleg tega Svetu
     priporoča, da na Finsko naslovi priporočilo z namenom, da se stanje čezmernega
     primanjkljaja odpravi, v skladu s členom 126(7).

     4.      PRIPOROČILA ZA ODPRAVO ČEZMERNEGA PRIMANJKLJAJA

     V skladu s členom 3(4) Uredbe Sveta (ES) št. 1467/97 mora Svet v priporočilu po
     členu 126(7) določiti rok največ šestih mesecev za sprejetje učinkovitih ukrepov s strani
     zadevne države članice ter rok za odpravo čezmernega primanjkljaja, ki „se mora doseči v
     letu, ki sledi letu ugotovitve njegovega obstoja, razen v posebnih okoliščinah“. Iz člena 2(6)
     Uredbe izhaja, da je treba „pomembne dejavnike“, obravnavane v poročilu Komisije po členu
     126(3) Pogodbe, upoštevati pri ugotavljanju, ali obstajajo posebne okoliščine. Člen 3(4)
     Uredbe določa: „Da se zagotovi zmanjšanje čezmernega primanjkljaja v roku iz priporočila,
     Svet v priporočilu zahteva, da država članica doseže minimalno letno izboljšanje, pri čemer je
     merilo 0,5 % BDP in so izločeni vplivi konjunkture ter enkratnih in začasnih ukrepov“.

     V primeru Finske so se pomembni dejavniki, kakor so pojasnjeni v členu 2(3) Uredbe (ES)
     št. 1467/97 in proučeni v poročilu Komisije iz člena 124(3), šteli za ugodne. Vendar ne kažejo
     na obstoj posebnih okoliščin, ki bi dovoljevale odstopanja od predpisanega roka za odpravo
     primanjkljaja. Predvsem bo po napovedih služb Komisije iz pomladi 2010 javnofinančni
     primanjkljaj ob predpostavki nespremenjenih politik že v letu 2011 padel nekoliko pod
     referenčno vrednost 3 %. V teh okoliščinah je primerno finskim organom dovoliti, da izvedejo
     fiskalne ukrepe v letu 2010 v skladu z načrtom, pri čemer morajo zagotoviti, da bo načrtovano
     preseganje 3-odstotne referenčne vrednosti ostalo nadzorovano in začasno. Organi naj
     določijo ukrepe, s katerimi bodo zagotovili, da se bo odprava primanjkljaja, ki je načrtovana
     za leto 2011, vzdrževala.

     Povečan nadzor v okviru postopka v zvezi s čezmernim primanjkljajem, ki je nujen glede na
     rok za zmanjšanje čezmernega primanjkljaja, bo zahteval redno in pravočasno spremljanje
     napredka pri izvajanju strategije fiskalne konsolidacije za zagotovitev odprave čezmernega
     primanjkljaja. V zvezi s tem bi bilo v posodobitev programa Finske za stabilnost, ki bo
     pripravljena v letu 2011, primerno vključiti posebno poglavje o tem vprašanju.

     Primerjava ključnih makroekonomskih in proračunskih napovedi
                                                         2007    2008     2009    2010     2011
             Realni BDP            KOM pomlad 2010        4,9     1,2     –7,8     1,4      2,1

SL                                                   4                                                SL
 ---pagebreak---               (sprememba v %)              Ministrstvo za finance,
                                               pomlad 2010                 4,9        1,2       –7,8        1,1          2,1
                                           KOM pomlad 2010 1                5         4,1        –5        –4,6         –3,8
             Proizvodna vrzel              Ministrstvo za finance,
         (v % potencialnega BDP)               pomlad 2010                  /          /         /          /            /
                                            KOM pomlad 2010                5,2        4,2       –2,2       –3,8         –2,9
            Javnofinančni saldo            Ministrstvo za finance,
                (v % BDP)                      pomlad 2010                 5,2        4,1       –2,4       –4,2         –2,2
                                            KOM pomlad 2010                6,7        5,6        –1        –2,6         –1,7
               Primarni saldo              Ministrstvo za finance,
                (v % BDP)                      pomlad 2010                  /          /          /         /            /
                                            KOM pomlad 2010                2,6        2,1        0,3       –1,4         –1
         Ciklično prilagojeni saldo        Ministrstvo za finance,
                (v % BDP)                      pomlad 2010                  /          /          /         /            /
                                            KOM pomlad 2010                2,6        2,1        0,4       –1,3         –1
              Strukturni saldo2            Ministrstvo za finance,
                 (v % BDP)                     pomlad 2010                 /          /           /         /            /
                                            KOM pomlad 2010               35,2       34,2        44        50,5         54,9
              Bruto javni dolg             Ministrstvo za finance,
                (v % BDP)                      pomlad 2010                35,2       34,2        44        49,9         51,7
     Opombe:
     1
         Na podlagi ocenjene potencialne rasti v višini 2,2 %, 2,1 %, 1,1 %, 1,0 % oziroma 1,3 % v obdobju 2007–2011.
     2
      Ciklično prilagojeni saldo brez enkratnih in drugih začasnih ukrepov. Na podlagi napovedi služb Komisije iz pomladi
     2010 so enkratni in drugi začasni ukrepi za leto 2009 navedeni v višini 0,1 % BDP, za leto 2010 pa 0,2 % BDP (obakrat
     povečanje primanjkljaja).

     Vir:
     Napoved ministrstva za finance iz pomladi 2010; napovedi služb Komisije iz pomladi 2010 (KOM); izračuni služb
     Komisije.

SL                                                                5                                                            SL
 ---pagebreak---                                                 Predlog

                                           SKLEP SVETA

                            o obstoju čezmernega primanjkljaja na Finskem

     SVET EVROPSKE UNIJE JE –

     ob upoštevanju Pogodbe o delovanju Evropske unije in zlasti člena 126(6) Pogodbe,

     ob upoštevanju predloga Evropske komisije,

     ob upoštevanju pripomb, ki jih je predložila Finska,

     ob upoštevanju naslednjega:

     (1)    V skladu s členom 126 Pogodbe o delovanju Evropske unije se države članice
            izogibajo čezmernemu javnofinančnemu primanjkljaju.

     (2)    Pakt za stabilnost in rast temelji na cilju zdravih javnih financ kot sredstvu za
            izboljšanje pogojev za stabilnost cen in za močno trajnostno rast, ki prispeva k
            ustvarjanju delovnih mest.

     (3)    Postopek v zvezi s čezmernim primanjkljajem iz člena 126 Pogodbe, kot je pojasnjen
            v Uredbi Sveta (ES) št. 1467/97 o pospešitvi in razjasnitvi izvajanja postopka v zvezi s
            čezmernim primanjkljajem4 (ki je del Pakta za stabilnost in rast), določa odločitev o
            obstoju čezmernega primanjkljaja. Protokol o postopku v zvezi s čezmernim
            primanjkljajem, ki je priloga k Pogodbi, vsebuje dodatne določbe glede izvajanja
            postopka v zvezi s čezmernim primanjkljajem. Uredba Sveta (ES) št. 479/20095
            določa podrobna pravila in opredelitve za uporabo določb navedenega protokola.

     (4)    Leta 2005 je bil Pakt za stabilnost in rast prenovljen, da bi se okrepili njegova
            učinkovitost in gospodarski temelji ter ohranila dolgoročna vzdržnost javnih financ.
            Cilj prenove pakta je bil zagotoviti, da se v vseh fazah postopka v zvezi s čezmernim
            primanjkljajem v celoti upošteva predvsem gospodarsko in proračunsko ozadje. Na ta
            način Pakt za stabilnost in rast zagotavlja okvir, ki podpira vladne politike za hitro
            ponovno vzpostavitev trdnih proračunskih stanj, pri tem pa upošteva gospodarske
            razmere.

     4
            UL L 209, 2.8.1997, str. 6.
     5
            UL L 145, 10.6.2009, str. 1.

SL                                                 6                                                   SL
 ---pagebreak---      (5)    V skladu s členom 126(5) Pogodbe mora Komisija Svetu predložiti mnenje, če meni,
            da v državi članici obstaja čezmerni primanjkljaj ali bi do njega lahko prišlo. Komisija
            je na podlagi svojega poročila po členu 126(3) in mnenja Ekonomsko-finančnega
            odbora po členu 126(4) ugotovila, da na Finskem obstaja čezmerni primanjkljaj.
            Komisija je zato [15. junija 2010] Svetu predložila zadevno mnenje v zvezi s Finsko6.

     (6)    V skladu s členom 126(6) Pogodbe Svet upošteva morebitne pripombe, ki jih želi
            predložiti zadevna država članica, preden po opravljeni celoviti oceni odloči, ali
            čezmerni primanjkljaj obstaja. V primeru Finske je Svet na podlagi te celovite ocene
            ugotovil naslednje.
     (7)    Po podatkih, ki so jih finski organi sporočili aprila 2010, bo načrtovani javnofinančni
            primanjkljaj Finske v letu 2010 dosegel 4,1 % BDP in tako presegel referenčno
            vrednost 3 % BDP. Čeprav tretji rebalans proračuna, ki ga je ministrstvo za finance
            parlamentu predložilo 14. maja 2010, nakazuje, da bi lahko bili davčni prihodki v letu
            2010 večji od pričakovanih, načrtovani primanjkljaj ni bil uradno spremenjen.
            Načrtovani primanjkljaj ni blizu referenčne vrednosti 3 % BDP, vendar načrtovano
            preseganje referenčne vrednosti lahko velja za izjemno v smislu Pogodbe ter Pakta za
            stabilnost in rast. Je predvsem posledica resnega upada gospodarske rasti v smislu
            Pogodbe ter Pakta za stabilnost in rast. Poleg tega je mogoče oceniti, da je načrtovano
            preseganje referenčne vrednosti začasno. Po napovedi služb Komisije iz pomladi 2010
            bo primanjkljaj v letu 2011 ob podpori napovedane oživitve gospodarstva padel pod
            referenčno vrednost. Merilo glede primanjkljaja, določeno v Pogodbi, ni izpolnjeno.
     (8)    Po podatkih, ki so jih finski organi sporočili aprila 2010, bruto javni dolg ostaja precej
            pod referenčno vrednostjo 60 % BDP in za leto 2010 znaša 49,9 % BDP. Napoved
            služb Komisije iz pomladi 2010 kaže, da bo razmerje dolga do BDP v letu 2010
            znašalo 50,5 %, v letu 2011 pa se bo povečalo na 54,9 % BDP, tako da bo še vedno
            pod referenčno vrednostjo 60 % BDP. Merilo glede dolga, določeno v Pogodbi, je
            izpolnjeno.

     (9)    V skladu s členom 2(4) Uredbe Sveta (ES) št. 1467/97 se „pomembni dejavniki“ v
            fazah, ki vodijo do odločitve Sveta o obstoju čezmernega primanjkljaja v skladu s
            členom 126(6), lahko upoštevajo le, če je v celoti izpolnjen dvojni pogoj – da
            primanjkljaj ostaja blizu referenčne vrednosti in da je referenčna vrednost presežena
            začasno. V primeru Finske ta dvojni pogoj ni izpolnjen. Zato v fazah, ki vodijo do te
            odločitve, pomembni dejavniki niso upoštevani –

     SPREJEL NASLEDNJI SKLEP:

                                                    Člen 1

     Iz celovite ocene sledi, da na Finskem obstaja čezmerni primanjkljaj.

     6
            Vsi dokumenti za Finsko, povezani s postopkom v zvezi s čezmernim primanjkljajem, so na voljo na
            spletni strani:
            http://ec.europa.eu/economy_finance/sgp/deficit/countries/index_en.htm.

SL                                                     7                                                       SL
 ---pagebreak---                                                Člen 2

     Ta sklep je naslovljen na Republiko Finsko.

     V Bruslju,

                                                   Za Svet
                                                   Predsednik
                                                   […]

SL                                                   8          SL